open-index/open-wikipedia-markdown huggingface dataset:
Heavy Load

Οι **Heavy Load** ήταν σουηδικό heavy metal συγκρότημα, το οποίο δημιουργήθηκε στη Στοκχόλμη το 1976. Έχουν χαρακτηριστεί ως το πρώτο metal συγκρότημα που βγήκε από τη Σουηδία. Μετά από τρία άλμπουμ, διαλύθηκαν αρχικά το 1983 και οριστικά το 1987.

## Βιογραφία
Οι Heavy Load δημιουργήθηκαν το 1976 από τους αδελφούς Ράγκνε Γουάλκβιστ (φωνητικά και κιθάρα) και Στίρμπιορν Γουάλκβιστ (φωνητικά, τύμπανα), μαζί με τον Μίκαελ Μπάκλουντ (μπάσο). Τον Ιούλιο του 1978, ηχογράφησαν το πρώτο τους άλμπουμ με τίτλο "*[[Full Speed at High Level]]*", με μπασίστα τον Νταν Μολέν, το οποίο κυκλοφόρησε το Νοέμβριο του ίδιου έτους μέσω της Heavy Sound. Η δισκογραφική εταιρεία χρεοκόπησε λίγους μήνες αργότερα και τα μέλη του συγκροτήματος ίδρυσαν τη δική τους εταιρεία με την ονομασία Thunderload Records.

Το 1979, εντάχθηκε στη σύνθεση του συγκροτήματος ο κιθαρίστας Έντι Μαλμ, πρώην μέλος των Highbrow, και οι Heavy Load κυκλοφόρησαν το ΕΡ "*Metal Conquest*" τον Σεπτέμβριο του 1981. Το καλοκαίρι του επόμενου έτους, ηχογράφησαν στο Decibel AB Studio τον δίσκο "*[[Death or Glory]]*", ο οποίος εκδόθηκε τον Οκτώβριο του 1982, με σινγκλ του άλμπουμ το "*Take Me Away*".

Στις 4 Ιανουαρίου του 1983 βιντεοσκοπήθηκε το "*Heavy Load Live*", το οποίο κυκλοφόρησε αργότερα μέσα στη χρονιά σε μορφή VHS. Ακολούθησε ο δίσκος "*[[Stronger than Evil]]*" τον Οκτώβριο του ίδιου έτους, ο οποίος ήταν και ο τελευταίος που κυκλοφόρησε το συγκρότημα. Γκεστ συμμετοχή πραγματοποίησε ο Φιλ Λάινοτ των Thin Lizzy στα κομμάτια "*Free*" και "*Stronger than Evil*". Η επιτυχία του άλμπουμ ώθησε το συγκρότημα να προγραμματίσει μία ευρωπαϊκή περιοδεία, η οποία τελικά ακυρώθηκε λόγω της αποχώρησης του μπασίστα Τόμπιορν Ράνιεσε.

Το 1985, ο Αντρέας Φριτζ έγινε μέλος του σχήματος και υπέγραψαν στη δισκογραφική εταιρεία WEA, κυκλοφορώντας το σινγκλ "*Monsters of the Night*". Την επόμενη χρονιά, οι αδελφοί Γουάλκβιστ ίδρυσαν τα Thunderload Studios, όπου οι Candlemass ηχογράφησαν το άλμπουμ "*[[Epicus Doomicus Metallicus]]*". Μετά από αυτό, οι Heavy Load πέρασαν στον πάγο και σύντομα διαλύθηκαν.

Το συγκρότημα αναγνωρίζεται ως μεγάλη επιρροή του power metal κινήματος και κομμάτια τους έχουν διασκευάσει γνωστά συγκροτήματα του είδους όπως οι HammerFall, Battleroar, Noble Savage και Axevyper.

Τον Μάρτιο του 2017, ανακοινώθηκε ότι οι Στίρμπιορν και Ράγκνε Γουάλκβιστ έχουν αναλάβει το remastering των αυθεντικών αναλογικών ταινιών ηχογράφησης στο studio Atlantis Grammofon της Στοκχόλμης, με σκοπό την επανέκδοση της δισκογραφίας τους μέσω της ελληνικής δισκογραφικής εταιρείας No Remorse, γιορτάζοντας έτσι την τεσσαρακοστή επέτειο από την κυκλοφορία του ντεμπούτου τους.

## Δισκογραφία

## Παραπομπές


## Πηγές
* Heavy Load | Biography & History | AllMusic
* Heavy Load - Encyclopaedia Metallum: The Metal Archives
* Heavy Load - Metal Storm

Κατηγορία:Σουηδικά heavy metal συγκροτήματα
Τζορτζ Μίλερ

Το **Τζορτζ Μίλερ** μπορεί να αναφέρεται:

## Καλλιτέχνες
* Τζορτζ Μίλερ (σκηνοθέτης), Αυστραλός σκηνοθέτης (1945)
* Τζορτζ Μίλερ (κωμικός), κωμικός, (1941-2003)

## Πολιτικοί
* Τζορτζ Φάνστον Μίλερ, Αμερικανός Αντιπρόσωπος από την Πενσυλβάνια (1809–1885)
* **Τζορτζ Κλαρκ Μίλερ**, δήμαρχος του Βανκούβερ (1882–1968)

## Αθλητές
* Τζορτζ Μίλερ (ποδοσφαιριστής, γεννημένος το 1939), Σκωτσέζος ποδοσφαιριστής 
* Τζορτζ Άρθουρ Μίλερ, Βρετανός υδατοσφαιριστής

## Επιστήμονες
* Τζορτζ Έιμπραμ Μίλερ, μαθηματικός (1863–1951)
*Τζορτζ Άρμιτεϊτζ Μίλερ, Αμερικανός ψυχολόγος
Σέρτζιαν Γιοβάνοβιτς

Ο **Σέρτζιαν Γιοβάνοβιτς**, γνωστός και ως **Σέρτζιαν Καραγεωργίου**, γεννημένος την 1 Μαρτίου 1976 στο Βελιγράδι της Σερβίας, είναι πρώην επαγγελματίας καλαθοσφαιριστής. Έχει ύψος 1,95 μέτρα και αγωνιζόταν στην θέση του πόιντ γκαρντ.

## Καριέρα
Ο Γιοβάνοβιτς αγωνίστηκε για πρώτη φορά με την ομάδα του Άρη την σεζόν 1994-95, αλλά έπαιξε μόνο στην διοργάνωση του κυπέλλου Κόρατς. Έπαιξε πιο ενεργό ρόλο την επόμενη χρονιά, παίζοντας σε 24 ματς κανονικής σεζόν του 1995-96 με μέσο όρο 1,8 πόντων.

Το καλοκαίρι του 1997, υπέγραψε στην Αντέκο Μιλάνο, με την οποία έπαιξε σε 26 αγώνες του ιταλικού πρωταθλήματος με μέσο όρο 2,1 πόντων. Παρέμεινε στην ιστορική ομάδα και το 1998-99, παίζοντας σε δέκα αγώνες του κυπέλλου Σαπόρτα και δεκατρείς του ιταλικού πρωταθλήματος.

Στις αρχές του 1999, συμφώνησε με την Παλλακανέστρο Τριέστε, με την οποία έπαιξε σε 47 παιχνίδια με μέσο όρο 4,9 πόντων και 0,8 ασίστ. Το 2000-01 φόρεσε την φανέλα της Καντού, πριν συνεχίσει στην δεύτερη κατηγορία της Ιταλίας με την Αντρέα Κόστα Ίμολα το 2002-03. Ενδιάμεσα, αγωνίστηκε με τον Ερυθρό Αστέρα Βελιγραδίου το 2001-02.

Αφού επέστρεψε το 2004 στην γενέτειρα και την ομάδα του Άτλα Βελιγραδίου, έπαιξε για την ουγγρική Κεσκεμέτι, πριν αγωνιστεί και πάλι στο ελληνικό πρωτάθλημα με την φανέλα του Μακεδονικού. Ακολούθησε η μεταγραφή του στις πολωνικές Κότβιτσα Κόλομπρτσεγκ και Σβίετσιε, όπως και ένα σύντομο πέρασμα από την Ουγγαρία και το Ιράν, για να κλείσει την καριέρα του στην Ξάνθη το 2010.

## Παραπομπές


## Πηγές
* Jovanovic K. Srdjan - LEGABASKET 
* Srđan Jovanović, Legaduebasket.it
* Srđan Jovanović, PLK.pl, Polska Liga Koszykówki 

Κατηγορία:Σέρβοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Παλλακανέστρο Τριέστε‎‎‎
Κατηγορία:Καλαθοσφαιριστές Παλλακανέστρο Καντού‎
Κατηγορία:Καλαθοσφαιριστές Ερυθρού Αστέρα Βελιγραδίου
Κατηγορία:Καλαθοσφαιριστές Μακεδονικού
Φίλιπ Χάμοντ

Ο **Φίλιπ Άντονυ Χάμοντ** (αγγλ. *Philip Anthony Hammond*) είναι Βρετανός πολιτικός. Είναι βουλευτής του Συντηρητικού Κόμματος από το 1997 για την εκλογική περιφέρεια του Ράνιμηντ εντ Ουέιμπριτζ στο Σάρρεϋ της νότιας Αγγλίας, και έχει διατελέσει σε υπουργός σε κορυφαία κυβερνητικά πόστα στις κυβερνήσεις του Ντέιβιντ Κάμερον και της Τερέζας Μέι, όπως Υπουργός Άμυνας, Εξωτερικών και Οικονομικών.

## Πριν την πολιτική
Ο Χάμοντ γεννήθηκε στο Έσσεξ τον Σεπτέμβριο του 1955. Σπούδασε στο Πανεπιστήμιο της Οξφόρδης Φιλοσοφία, Πολιτικές Επιστήμες και Οικονομικά και αποφοίτησε με βαθμό "άριστα".

Το 1981 έγινε διευθυντής της εταιρείας ιατρικών εξοπλισμών Speywood Medical Ltd., ενώ αργότερα έγινε διευθυντής της κατασκευαστικής εταιρείας Castlemead Homes.

## Πολιτική καριέρα
Κατά τις γενικές εκλογές του 1997, ο Χάμοντ εξελέγη για πρώτη φορά βουλευτής της μονοεδρικής εκλογικής περιφέρειας Ράνιμηντ εντ Γουέιμπριτζ της κομητείας του Σάρρεϋ, θέση στην οποία παραμένει έως σήμερα.

Κατά τις περιόδους όπου στην ηγεσία του αντιπολιτευόμενου Συντηρητικού Κόμματος βρίσκονταν ο Ουίλιαμ Χέιγκ, ο Ίαν Ντάνκαν Σμιθ και ο Μάικλ Χάουαρντ, ο Χάμοντ διετέλεσε μέλος των σκιωδών κυβερνήσεών τους σε πόστα μικρού βεληνεκούς. Ωστόσο, με την εκλογή του Ντέιβιντ Κάμερον στην ηγεσία των Συντηρητικών το 2005, ο Χάμοντ προωθήθηκε στη θέση του σκιώδους υπουργού Εργασίας.

Με την δημιουργία της συγκευβέρνησης Συντηρητικών - Φιλελευθέρων Δημοκρατών υπό τον Ντέιβιντ Κάμερον το 2010, ο Χάμοντ έλαβε το χαρτοφυλάκιο του Υπουργού Μεταφορών. Ένα χρόνο αργότερα, αντικατέστησε τον παραιτηθέντα Λίαμ Φοξ στη θέση του Υπουργού Άμυνας.

Το 2014, του εμπιστεύθηκε η θέση του Υπουργού Εξωτερικών, και κατά την διετή του θητεία η Βρετανία συνεισέφερε μεταξύ άλλων στην επίτευξη συμφωνίας με το Ιράν επί του πυρηνικού του προγράμματος.

Υποστήριξε την παραμονή του Ηνωμένου Βασιλείου στην Ευρωπαϊκή Ένωση ενόψει του δημοψηφίσματος του Ιουνίου του 2016, το οποίο και έχασε. Με την παραίτηση του Κάμερον από την πρωθυπουργία, στήριξε τη νικητήρια υποψηφιότητα της Τερέζας Μέι για την διαδοχή του.

Τον Ιούλιο του 2016, διορίστηκε Υπουργός Οικονομικών στη νέα κυβέρνηση υπό την Τερέζα Μέι.

## Παραπομπές


Κατηγορία:Βρετανοί πολιτικοί
Κατηγορία:Υπουργοί Εξωτερικών του Ηνωμένου Βασιλείου
Κατηγορία:Πολιτικοί του Συντηρητικού Κόμματος (Ηνωμένο Βασίλειο)
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Υπουργοί Οικονομικών (Ηνωμένο Βασίλειο)
Καβνταντίκ

Το **Καβνταντίκ **(επίσης, **Κεβνταντίχ**) είναι ένα χωριό της επαρχίας Κουμπαντλί του Αζερμπαϊτζάν. Βρίσκεται στο νοτιοδυτικό μέρος της χώρας. 

Το Καβνταντίκ είναι Αζερικό και Κουρδικό χωριό στο Κουμπαντλί. 

## Παραπομπές
* 
* 

Κατηγορία:Κατοικημένες περιοχές στην Επαρχία Κουμπαντλί
Μαρκ Στρονγκ

O **Μαρκ Στρονγκ** (αγγλικά: *Mark Strong*, 5 Αυγούστου 1963) είναι Βρετανός ηθοποιός του κινηματογράφου, του θεάτρου και της τηλεόρασης. Μετά το 2005, έχει συμμετάσχει ή και πρωταγωνιστεί σε αρκετές γνωστές ταινίες όπως το *[[RocknRolla]]* (2008), το *[[Body of Lies]]* (2008), το *[[Sherlock Holmes (ταινία, 2009)|Sherlock Holmes]]* (2009), το *[[Κι ο κλήρος έπεσε στον Σμάιλι (ταινία)|Tinker Tailor Soldier Spy]]* (2011), το *[[Zero Dark Thirty]]* (2012), το *[[Το παιχνίδι της μίμησης]]* (2014) και το ** (2014).  Αρχικά γνωστός, ωστόσο, ξεκίνησε να γίνεται από την τηλεοπτική μίνι σειρά *[[Our Friends in the North]]*.

## Παραπομπές


## Εξωτερικοί σύνδεσμοι

* 

Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Μπέρναρντ Νόουλς

Ο **Μπέρναρντ Νόουλς** (αγγλικά: *Bernard Knowles*, 20 Φεβρουαρίου 1900 - 12 Φεβρουαρίου 1975) ήταν Άγγλος σκηνοθέτης, σεναριογράφος παραγωγός και κινηματογραφιστής. Περισσότερο γνωστός είναι για τη συνεργασία του με τον Άλφρεντ Χίτσκοκ, πριν ο τελευταίος μεταναστεύσει στις ΗΠΑ. Μερικές από τις ταινίες που συμμετείχε ως κινηματογραφιστής, του Χίτσκοκ, είναι το *[[Τα 39 Σκαλοπάτια (ταινία, 1935)|Τα 39 Σκαλοπάτια]]* (1935), το Σαμποτάζ (1936) και το Μυστικός πράκτωρ (1936). 

Μετά από αυτήν την εποχή, ξεκίνησε να σκηνοθετεί ταινίες, οι οποίες έφτασαν επτά το σύνολο. Μεταξύ αυτών το *[[The Magic Bow]]* (1946). Επίσης, ασχολήθηκε, και με την τηλεόραση, συνσκηνοθετώντας σειρές όπως *[[Fabian of the Yard]]* και το *Τhe Adventures of Robin Hood*. Πέθανε στο Τάπλοου, λίγο πριν κλείσει τα 75α γενέθλιά του.

## Παραπομπές


## Εξωτερικοί σύνδεσμοι
*
* Bernard Knowles στο AllMovie

Κατηγορία:Άγγλοι σεναριογράφοι
Κατηγορία:Άγγλοι παραγωγοί ταινιών
Κατηγορία:Βρετανοί κινηματογραφιστές
Κατηγορία:Άγγλοι σκηνοθέτες κινηματογράφου
Κατάλογος έργων των Musei di Strada Nuova

Η σελίδα αυτή περιέχει εικονογραφημένο κατάλογο έργων των Musei di Strada Nuova της Γένοβας.

Τα Musei di Strada Nuova (Μουσεία του Νέου Δρόμου) είναι μουσειακό συγκρότημα στη Γένοβα, στη Via Garibaldi
(παλιότερα Strada Nuova). Το συγκρότημα αποτελείται από τρία μέγαρα, αλληλοεφαπτόμενα σχεδόν, το Palazzo Bianco
(Λευκό ανάκτορο), το Palazzo Rosso {Κόκκινο ανάκτορο) και το Palazzo Doria-Tursi. Ο χώρος στον οποίο βρίσκεται κάθε έργο αναφέρεται στη στήλη των παρατηρήσεων.

## Ιταλοί ζωγράφοι

## Φλαμανδοί και Ολλανδοί ζωγράφοι

## Γερμανοί, Γάλλοι και Ισπανοί ζωγράφοι

Κατηγορία:Κατάλογοι έργων τέχνης ανά μουσείο
Αστέρας του Μπάρναρντ

O **Αστέρας του Μπάρναρντ** (*Barnard's Star*) είναι πολύ χαμηλής μάζας ερυθρός νάνος αστέρας σε απόσταση περίπου έξι ετών φωτός από τη Γη ο οποίος εμφανίζεται στον αστερισμό Οφιούχο. Είναι ο τέταρτος κοντινότερος αστέρας στον Ήλιο, μετά από τους τρεις αστέρες του συστήματος του Άλφα Κενταύρου.. Παρά την εγγύτητά του στη Γη, το φαινόμενο μέγεθος του είναι 9, δηλαδή δεν είναι ορατός με γυμνό μάτι, ενώ είναι περισσότερο φωτεινός στο υπέρυθρο από ό,τι στο ορατό φως. 
O αστέρας πήρε το όνομά του από τον Αμερικανό αστρονόμο Έντουαρντ Έμερσον Μπάρναρντ, ωστόσο δεν ήταν ο πρώτος που τον παρατήρησε καθώς εμφανιζόταν στους αστρονομικούς πίνακες του Πανεπιστημίου του Χάρβαρντ το 1888 και το 1890. Το 1916 μετρήθηκε από τον Μπάρναρντ η ιδία κίνηση του στα 10,3 arcseconds ανά έτος, γεγονός που τον κατατάσσει μέχρι και σήμερα τον αστέρα με τη μεγαλύτερη κίνηση σε σχέση με τον Ήλιο.
 
Ο Αστέρας του Μπάρναρντ είναι μεταξύ των πλέον μελετημένων άστρων λόγω της εγγύτητας του και της ιδανικής του θέσης για παρατήρηση κοντά στον Ουράνιο Ισημερινό.
Ιστορικά η έρευνα του αστέρα έχει εστιαστεί στη μέτρηση των χαρακτηριστικών του και της αστρομετρίας του και για να διερευνηθεί η πιθανότητα να έχει εξωπλανήτες. 
## Χαρακτηριστικά
Ο Αστέρας του Μπάρναρντ είναι ένας ερυθρός νάνος τύπου M4, πολύ αμυδρός για να παρατηρηθεί χωρίς τηλεσκόπιο. Το φαινόμενο μέγεθός του είναι 9,5. Η ηλικία του πιθανολογείται από 7 έως 12 δισεκατομμύρια χρόνια ως εκ τούτου είναι πολύ γηραιότερος του Ήλιου και πρέπει να είναι από τα παλιότερα αστέρια του Γαλαξία.
O Αστέρας του Μπάρναρντ έχει χάσει ένα μεγάλο μέρος της περιστροφικής του ενέργειας καθώς οι περιοδικές μικρές αλλαγές της φωτεινότητας του δείχνουν ότι περιστρέφεται μία φορά ανά 130 ημέρες (ο Ήλιος περιστρέφεται κάθε 25 ημέρες).
## Σχέδιο Δαίδαλος

Ο Αστέρας του Μπάρναρντ μελετήθηκε ως μέρος του σχεδίου Δαίδαλος. Μεταξύ του 1973 και του 1978 η μελέτη αυτή πρότεινε το μη επανδρωμένο διαστρικό ταξίδι στον αστέρα με τεχνολογία του κοντινού μέλλοντος που τοποθετούνταν στις αρχές του 21ου αιώνα Ο Αστέρας του Μπάρναρντ επιλέχθηκε με βάση την υψηλή πιθανότητα να διαθέτει εξωπλανήτες.

## Παραπομπές

## Δείτε επίσης
* Κατάλογος αστέρων του Οφιούχου
*Σχέδιο Δαίδαλος
*Κατάλογος των κοντινότερων αστέρων

## Εξωτερικοί σύνδεσμοι

* (αγγλικά)
* (αγγλικά)
* Amateur work showing Barnard's Star movement over time. (αγγλικά)
* Animated image with frames approx. one year apart, beginning in 2007, showing the movement of Barnard's Star. (αγγλικά)

Κατηγορία:Αστέρες κύριας ακολουθίας τύπου M
Κατηγορία:Οφιούχος (αστερισμός)
J17574849+0441405
Φιλαδελφεύς (αποσαφήνιση)

Με το όνομα **Φιλαδελφεύς** αναφέρονται τα παρακάτω ιστορικά πρόσωπα:

* Αλέξανδρος Φιλαδελφεύς (1867-1955), αρχαιολόγος και ζωγράφος
* Αναστάσιος Φιλαδελφεύς (1874-1898), φοιτητής της ιατρικής και κατασκευαστής εύχρηστου ιατρικού μηχανήματος
* Θεμιστοκλής Φιλαδελφεύς (1838-1920), συγγραφέας και λαογράφος
* Θεόδωρος Φιλαδελφεύς, Βυζαντινός στρατηγός που έζησε στα χρόνια του Θεόδωρου Α΄ Λάσκαρη
* Φιλούμενος ο Φιλαδελφεύς (4ος αιώνας π.Χ.), Ολυμπιονίκης από τη Φιλαδέλφεια της Μικράς Ασίας
* Χρήστος Νικολαΐδης-Φιλαδελφεύς (1808-1892), μεταφραστής, συγγραφέας και εκδότης από τη Φιλαδέλφεια της Μικράς Ασίας
Θερμιδάβα

Η **Θερμιδάβα** ήταν αρχαία Δακική πόλη στην Ιλλυρία η οποία αναφέρεται από τον Πτολεμαίο (90-168, μ.Χ.) ως πόλη ευρισκόμενη στην ενδοχώρα της Δαλματίας. Πιθανώς να ευρισκόταν σε κοντινή απόσταση της σημερινής πόλης Σκόδρα

Ο Ρωμαίος Αυτοκράτορας Τραϊανός βάδισε με τα στρατεύματά με κατεύθυνση την Ναϊσσό και πέρασε από την Θερμιδάβα προ των Ρωμαϊκών-Δακικών Πολέμων. Εντός της πόλης τον περίμεναν οι Δάκες. Επόμενη πόλη η οποία βρέθηκε στον δρόμο του ήταν η Ουλπιάνα.

## Δείτε επίσης
*Κατάλογος αρχαίων πόλεων στην Ιλλυρία

## Παραπομπές

Κατηγορία:Εγκαταλελειμμένοι οικισμοί στα Βαλκάνια
Κατηγορία:Δακικές πόλεις
Κατηγορία:Πόλεις στην Αρχαία Ιλλυρία
Μαργκίτα Γκούμελ

Η **Μαργκίτα Γκούμελ** (γερμανικά: *Margitta Gummel*, 29 Ιουνίου 1941 - 26 Ιανουαρίου 2021) ήταν Γερμανίδα πρώην χρυσή και αργυρή Ολυμπιονίκης της σφαιροβολίας.

Στις 20 Οκτωβρίου του 1968, στην Πόλη του Μεξικού, κατέρριψε το παγκόσμιο ρεκόρ στη σφαιροβολία με 19,61 μ.

## Παραπομπές


Κατηγορία:Ανατολικογερμανοί Ολυμπιονίκες
Κατηγορία:Αθλητές από την Ανατολική Γερμανία 
Κατηγορία:Χρυσοί Ολυμπιονίκες του στίβου
Κατηγορία:Ντόπινγκ στον αθλητισμό
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Αργυροί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Γερμανίδες αθλήτριες της σφαιροβολίας
Χάροφ

Το **Χάροφ **() ή **Χαράβ** () είναι ένα χωριό της επαρχίας Χοτζάλι του νοτιοδυτικού Αζερμπαϊτζάν. Από την σύγκρουση του Ναγκόρνο-Καραμπάχ, το χωριό διοικείται από την ντε φάκτο δημοκρατία του Ναγκόρνο-Καραμπάχ ως τμήμα της περιφέρειας Ασκεράν.

## Παραπομπές

* 

Κατηγορία:Κατοικημένες περιοχές στην Επαρχία Χοτζαλί
Κατηγορία:Χωριά του Αζερμπαϊτζάν
Ελισάβετ Πλανταγενέτη του Έξετερ

Η **Ελισάβετ του Λάνκαστερ** (21 Φεβρουαρίου 1363 - 24 Νοεμβρίου 1426) ήταν τρίτο παιδί του Ιωάννη της Γάνδης και της πρώτης συζύγου του Λευκής του Λάνκαστερ, ανατράφηκε στην παιδική ηλικία από τη τρίτη σύζυγο του πατέρα της Αικατερίνη Σουίνφορντ και βρισκόταν πάντοτε σε ανταγωνισμό με τα μεγαλύτερα αδέλφια της.

## Γάμος με τον Ιωάννη Χόλλαντ

Παντρεύτηκε στο κάστρο του Κένιλγουορθ τον Ιωάννη Χέιστινγκς 3ο κόμη του Πέμπροκ (24 Ιουνίου 1380), η ίδια ήταν 17 ετών και ο σύζυγος της ήταν μόλις 8, σε έξι χρόνια ο γάμος της με τον νεαρό Χέιστινγκς ακυρώθηκε.
Η Ελισάβετ σε ηλικία 24 ετών διέκοψε τις σχέσεις της με τον 14χρονο σύζυγο της, θεωρείται ότι είχε ερωτευτεί τον ετεροθαλή αδελφό τού εξαδέλφου της Ριχάρδο Β΄ της Αγγλίας, με τον οποίο είχε μείνει έγκυος. Το γεγονός αυτό πίεσε τον Ιωάννη της Γάνδης να ακυρώσει τον πρώτο γάμο της/ Αυτή παντρεύτηκε εσπευσμένα στις 24 Ιουνίου 1386 στο Πλίμουθ τον Ιωάννη Χόλλαντ 1ο δούκα του Έξετερ.

Ο σύζυγός της εκτελέστηκε από τον κουνιάδο του Ερρίκο Δ΄, μετά την ανάμειξη του στην *"Επανάσταση των Επιφανών"* με στόχο τη δολοφονία του (1400). Η Ελισάβετ προχώρησε σε τρίτο γάμο -χωρίς την άδεια του αδελφού της- με τον Ιωάννη Κόρνγουολ 1ο βαρόνο του Φάνχοουπ. Ο Ερρίκος Δ΄ της Αγγλίας διέταξε την σύλληψή του, αλλά ο γάμος ήταν επιτυχημένος, και αυτή απέκτησε μαζί με τον Ιωάννη δυο παιδιά.

Η Ελισάβετ απεβίωσε στις 24 Νοεμβρίου 1426 και τάφηκε στην εκκλησία του Μπάρφορτ.

## Οικογένεια
Με τον δεύτερο σύζυγο της Ιωάννη Χόλλαντ 1ο δούκα του Έξετερ απέκτησε:
* Ριχάρδος Χόλλαντ, 2ος κόμης του Χάντινγκτον (απεβ. 3 Σεπτεμβρίου 1400), έζησε μετά τον πατέρα του μόνο 7 μήνες
* Ιωάννης Χόλλαντ, 2ος δούκας του Έξετερ.
* σερ Εδουάρδος Χόλλαντ.
* Κωνσταντία Χόλλαντ (1387 - 1437), παντρεύτηκε σε πρώτο γάμο τον Θωμά Μόουμπρεϋ 4ο κόμη του Νόρφολκ, και σε δεύτερο γάμο τον σερ Ιωάννη Γκρέυ.
* Ελισάβετ Χόλλαντ (1389 - 1449), παντρεύτηκε τον Σερ Ρογήρο Φίεν.
* Αλίκη Χόλλαντ (1392 - 1406), παντρεύτηκε τον Ριχάρδο Ντρ Βερ, 11ο κόμη της Οξφόρδης.

Με τον τρίτο σύζυγό της σερ Ιωάννη Κόρνγουολ 1ο βαρόνο του Φάνχοουπ, παιδιά της ήταν:
* Κωνσταντία της Κορνουάλης (1401 - 1427).
* σερ Ιωάννης της Κορνουάλης (1404 - 1422), αποκεφαλίστηκε σε ηλικία 18 ετών στην μάχη του Μω.

## Πρόγονοι


## Παραπομπές



## Πηγές

*Oxford Dictionary of National Biography (online resource) 2004-2007. (Print version: Oxford dictionary of national biography : in association with the British Academy : from the earliest times to the year 2000 / edited by H.C.G. Matthew and Brian Harrison.) Article on "Elizabeth of Lancaster" by Anthony Goodman.
*Weir, Alison., Britains royal families (London, 2007)
*Weir, Alison., Katherine Swynford (London, 2008)
*Barker, Juliet., Agincourt (London, 2005)

Κατηγορία:Οίκος των Πλανταγενετών
Κατηγορία:Οίκος του Λάνκαστερ
Κατηγορία:Αγγλίδες δούκισσες
Μαχαιροί Χανίων

Οι **Μαχαιροί** είναι χωριό και έδρα ομώνυμης κοινότητας του δήμου Αποκορώνου στην περιφερειακή ενότητα Χανίων της Κρήτης. Βρίσκονται σε υψόμετρο 120 μέτρων και απέχουν από τα Χανιά 24 χιλιόμετρα.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Maghierus* στην επαρχία Αποκορώνου. Στην ενετική απογραφή του 1583 από τον Καστροφύλακα αναφέρεται ως *Machierus* με 84 κατοίκους και 39 οφειλούμενες αγγαρείες, ονομασία την οποία χρησιμοποιεί και ο Βασιλικάτα το 1630. Το 1881 είχε 250 κατοίκους, όλοι χριστιανοί, και υπαγόταν στον δήμο Αρμένων. Αναλυτικά η δημογραφική πορεία του χωριού σύμφωνα με τις απογραφές:

Το παλαιό τμήμα του οικισμού έχει χαρακτηριστεί ιστορικό διατηρητέο μνημείο. Τα χαρακτηριστικά της αρχιτεκτονικής των σπιτιών είναι απλά με βασικό στοιχείο την κλειστή εσωτερική αυλή. Οι λιθοδομές των σπιτιών καλύπτονται με επιχρίσματα από τα οποία ξεχωρίζουν μόνο τα λαξευτά πέτρινα πλαίσια των ανοιγμάτων (θυρών και παραθύρων). Χαρακτηριστικό στοιχείο της αρχιτεκτονικής της όψιμης Βενετοκρατίας σε λαξευτές αντηρίδες απαντούν κυρίως στις γωνίες των κτηρίων. Τα σπίτια του παλαιού τμήματος των Μαχαιρών χρονολογούνται τον 18o και 19ο αιώνα.

## Διοικητικά στοιχεία
Αναφέρεται επίσημα το 1925 στο ΦΕΚ 27Α - 31/01/1925 να προσαρτάται στην κοινότητα Στύλου. Το 1948 με το ΦΕΚ 112Α - 02/05/1948 ορίστηκε έδρα έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι αποτελεί την κοινότητα Μαχαιρών που υπάγεται στη δημοτική ενότητα Αρμένων του δήμου Αποκορώνου ενώ σύμφωνα με την απογραφή του 2011 έχει 54 κατοίκους.

*Δείτε: *'Κοινότητα Μαχαιρών**'

## Εξωτερικοί σύνδεσμοι

* Μαχαιροί: Δήμος  Αποκορώνου στο https://www.youtube.com/

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Αποκορώνου
Κατάλογος έργων του Γκέραρντ Ντάβιντ

Η σελίδα αυτή περιέχει εικονογραφημένο κατάλογο έργων του Γκέραρντ Ντάβιντ.

 
Κατηγορία:Κατάλογοι έργων τέχνης
Τουρκικό συνταγματικό δημοψήφισμα του 2017

Στην Τουρκία, διεξήχθη **συνταγματικό δημοψήφισμα** την Κυριακή 16 Απριλίου 2017. Οι ψηφοφόροι κλήθηκαν να προεγκρίνουν ή να απορρίψουν ένα σύνολο από 18 προτεινόμενες τροποποιήσεις του τουρκικού συντάγματος, που θα μετατρέψουν το πολίτευμα της χώρας από προεδρευόμενη κοινοβουλευτική δημοκρατία σε προεδρική κοινοβουλευτική δημοκρατία.  Όσοι ενέκριναν την αλλαγή του πολιτεύματος ψήφιζαν "ναι", ενώ όσοι την απέρριπταν, ψήφιζαν "όχι". Το αποτέλεσμα, σε ποσοστά, ήταν οριακά  υπέρ του **"ναι"**, με το 51,4% των ψηφισάντων να συντάσσονται με αυτή την επιλογή, ενώ "όχι" ψήφισε το 48,59% των πολιτών. Σε απόλυτους αριθμούς, το "ναι" συγκέντρωσε περί τα 25,2 εκατομμύρια ψήφους, ενώ υπέρ του "όχι" τάχθηκαν 23,8 περίπου εκατομμύρια πολίτες.

Οι τροποποιήσεις αποτελούν πρόταση του κυβερνώντος Κόμματος Δικαιοσύνης και Ανάπτυξης (AKP, προφ. *Α-Κε-Πε*) και του ηγέτη του και προέδρου της Τουρκίας Ρετζέπ Ταγίπ Ερντογάν. Υπέρ των αλλαγών τάχθηκε και το Κόμμα Εθνικιστικής Δράσης (MHP).
Στο στρατόπεδο του "όχι" συντάχθηκαν, από διαφορετική σκοπιά, τα άλλα δύο κόμματα του τουρκικού κοινοβoυλίου, το κεμαλικής ιδεολογίας Ρεπουμπλικανικό Λαϊκό Κόμμα (CHP) και το αριστερό HDP (*Χα-Ντε-Πε*).

Οι τροποποιήσεις, όταν περάσουν και από τη βουλή, αφενός ενισχύουν τις εκτελεστικές εξουσίες του προέδρου της δημοκρατίας, αφετέρου μειώνουν αυτές του Κοινοβουλίου και καταργούν το αξίωμα του πρωθυπουργού. Βουλευτικές και προεδρικές εκλογές, θα διεξάγονται πλέον ταυτόχρονα, κάθε πέντε χρόνια. Ακόμη, αυξάνεται ο αριθμός των βουλευτών από 550 σε 600 και αναμορφώνεται το Ανώτατο Συμβούλιο Δικαστών και Εισαγγελέων (HSYK) της Τουρκίας.

## Συνταγματικές τροποποιήσεις
### Αρχικές προτάσεις
Στις 10 Δεκεμβρίου 2016, το AKP και το MHP κατέθεσαν 21 προτεινόμενες τροποποιήσεις του συντάγματος και ξεκίνησαν να συλλέγουν υπογραφές από μέλη του κοινοβουλίου, προκειμένου να ξεκινήσουν οι κοινοβουλευτικές διαδικασίες που απαιτούνται για τη διεξαγωγή δημοψηφίσματος. Σε ψηφοφορίες που ακολούθησαν, 3 από αυτές τις προτάσεις απορρίφθηκαν, με τις υπόλοιπες 18 να παραμένουν. Συνοπτικά οι προτεινόμενες τροποποιήσεις είναι οι εξής:

## Αποτελέσματα

## Παραπομπές


Τουρκια
2017
Τριγωνοστύλωψ

μικρογραφία|Απεικόνιση ενος ''T. wortmani''
μικρογραφία|Αποκατάσταση κρανίου ενός Τριγωνοστύλωψ
Το είδος ***Τριγωνοστύλωψ*** είναι εξαφανισμένο θηλαστικό της Νότιας Αμερικής, το οποίο έζησε από τα τέλη της Παλαιόκαινης έως τις αρχές της Ηώκαινης περιόδου στην Αργεντινή.

Ένα πλήρες κρανίο του είδους, *T. wortmani*, έχει βρεθεί, και έχει χαρακτηριστεί ως *αστραποθηρίο* βάση των μεγάλων κάτω χαυλιοδόντων του. Σε σύγκριση με το μεταγενέστερο *Astrapotherium magnum*, εκτιμάται ότι ήταν περίπου 1,50μ. (5 ποδιά) ψηλό. Ο τύπος δοντιών του έχει βρεθεί και σε άλλα είδη.

## Παραπομπές


Κατηγορία:Εξαφανισμένα είδη
Πύργος Λαχανά (Βαθύ Σάμος)

Ο **Πύργος Λαχανά** βρίσκεται στο Άνω Βαθύ Σάμου.Θεωρείται έως ένας από τους πιο ικανοποιητικά διατηρημένους οικογενειακούς Πύργους της Σάμου.
## Τοποθεσία
Ο Πύργος Λαχανά βρίσκεται ανατολικά νοτιοανατολικά του ναού της Αγίας Παρασκευής και δρομίσκου που οδηγεί 25 μέτρα μετά από αυτόν το ναό στο Πάνω Βαθύ Σάμου.
## Περιγραφή
Ο Πύργος είναι πετρόκτιστος και σε κάτοψη απλό ορθογώνιο περίπου 5,80Χ7,20 αλλά παραμορφωμένο στους  ψηλότερους ορόφους του. Βρίσκεται κτισμένος σε έδαφος με κλήση προς βόρεια. Σήμερα αποτελείται από ισόγειο υπερυψωμένο αρχικά ίσως 3,50-4,25 και σήμερα 2,50-2,75 μ. Στην πρόσοψη του Πύργου βορινά, υπάρχει αξονική οχυρή μοναδική είσοδος υπό την προστασία της καταχύστρας και ανοίγονται συμμετρικά τέσσερα μικρά παράθυρα, διαστάσεων περίπου 0,50Χ1,00 μ. δύο σε κάθε όροφο. Αυτά που είναι στον πρώτο όροφο είναι σιδερόφρακτα.
Ο ανατολικός τοίχος του πύργου είναι τυφλός όπως αρχικά ήταν και ο μεσημβρινός του. Μεταγενέστερα ανοίχτηκε στον τελευταίο πόρτα, μοναδική προσπέλαση προς τον πύργο από τη διπλανή διώροφη προσθήκη του. Οι πέτρινοι τοίχοι του είναι ασβεστόχτιστοι με μεγάλες ομαλού σχήματος πέτρες, χωρίς σχεδόν καμία κατεργασία. Τα μεταξύ τους κενά συμπληρώνονται με ενδιάμεσου μεγέθους πέτρες και μικρές πλάκες. Η τεχνική αυτή κτισίματος προέρχεται από εργασία Καρπαθίων μαστόρων.
Όλα τα πατώματα είναι ξύλινα με φαρδιές τάβλες  έως 0,42 μ.καρφωμένες σε δοκάρια 0,11Χ0,15 ανά 0,65 μ
Ο πρώτος όροφος του Πύργου χρησίμευε ως *καθιστικό*,κύριος χώρος διαμονής με την *παραστιά* του (τζάκι) στο δυτικό *κοντοτοίχι* να είναι λίγο υπερυψωμένη περίπου 0,10μ.
## Η ιστορία του Πύργου
Το 1827 η Συνέλευση των Σαμίων αποφάσισε να παραχωρήσει στον καπετάν Κωνσταντή Λαχανά δυο σπίτια των επιδρομέων αντιπάλων του οι οποίοι είχαν καταστρέψει την οικία του, ένα του Γιώργη Τζερβένη κι ένα του Κώστα Πετζή. Όμως σύμφωνα με έγγραφο του 1832 δεν φαίνεται να έχει ρυθμιστεί το θέμα της μόνιμης κατοικίας του, αν και το 1834 υπάρχει σε έγγραφο υπαινιγμός πως διέμενε στον Πύργο. Γύρω στα 1850 περιήλθε στην κατοχή της οικογένειας Αρέλη και το 1947 τον αγοράζει ο Κλέαρχος Λυκούργος Χατζησταυρινός.

## Η κατάσταση σήμερα
Τα ψηλότερα μέρη του πύργου παρουσιάζουν φθορές καθώς μεγάλα ρήγματα διατρέχουν το τμήμα των τοίχων στη βορειοανατολική γωνία ενώ ο πρώτος όροφος μοιάζει ξεχειλωμένος ενώ νοτιοδυτικά ο δυτικός τοίχος φαίνεται να έχει μικροεπισκευές από παλιότερες φθορές.
Ο Πύργος είναι ακατοίκητος εδώ και αρκετά χρόνια, ενώ άδειο αλλά κατοικήσιμο είναι το νότιο πρόσκτισμά του. Το υπερυψωμένο ισόγειό του ήταν χώρος αποθήκευσης βαρελιών κρασιού και πιθαριών λαδιού.

## Παραπομπές


## Πηγές
*Αργύρης π. Πετρονώτης , «"Πύργος Λαχανά" : Ο [πενταώροφος] πύργος του αγά Χριστόδουλου Κων. Παπαχατζή στο Πάνω Βαθύ Σάμου : 1717»  	Αρμός : τιμητικός τόμος στον καθηγητή Ν. Κ. Μουτσόπουλο για τα 25 χρόνια πνευματικής του προσφοράς στο Πανεπιστήμιο [Θεσσαλονίκη] : Αριστοτέλειο Πανεπιστήμιο Θεσσαλονίκης, Πολυτεχνική Σχολή, Τμήμα Αρχιτεκτόνων, 1990-1991 Τ. 3 (1991), σελ. 1477-1522

Λαχανα
Λαχανα
Μπιρτάλ

Το **Μπιρτάλ **() είναι χωριό στην επαρχία Εσίλ, στην περιφέρεια Ακμόλα του Καζακστάν. Ο κωδικός КАТО είναι ο 114839300. Βρίσκεται στο δυτικό τμήμα της περιφέρειας.

## Πληθυσμός
Το 1999 ο πληθυσμός του χωριού ανερχόταν σε 472 άτομα (235 άνδρες και 237 γυναίκες). Σύμφωνα με την απογραφή του 2009, το χωριό είχε πληθυσμό 230 άτομα (115 άνδρες και 115 γυναίκες).

## Παραπομπές


Κατηγορία:Πόλεις του Καζακστάν
Καστράκι της Παναγίας του Ποταμιού (Καρλόβασι Σάμου)

Το **Καστράκι της Παναγίας του Ποταμιού** είναι φρουριακή εγκατάσταση η οποία  βρίσκεται τρία χιλιόμετρα δυτικά από το  Καρλόβασι Σάμου.

## Τοποθεσία
Το Καστράκι της Παναγίας του Ποταμιού βρίσκεται τρία χιλιόμετρα δυτικά από το Καρλόβασι Σάμου και συγκεκριμένα στην παραθαλάσσια θέση *[[Ποτάμι Σάμου|Ποτάμι]]*-ποταμάκι που αρδεύει την γύρω μικρή γεωργική περιοχή. Στην αρχαιότητα ίσως το ποτάμι αυτό είχε την ονομασία *Κερκήτιος*.
Το τοπωνύμιο *Κατράκι* απαντάται σε σιγιλλίωδες γράμμα του Ιανουαρίου 1776 του Οικουμενικού Πατριάρχη Σωφρόνιου.

## Περιγραφή
Πρόκειται για φρουριακή κατασκευή  πάνω σε βραχώδες έξαρμα και με κάτοψη ενός ακανόνιστου μακρόστενου ορθογώνιου, διαστάσεων 15Χ 45 μ. γερτού από βορειο-ανατολικά σε υψόμετρο 60 μ. πάνω από τη θάλασσα προς νοτιοδυτικά σε υψόμετρο 40 μ, με ομαλότερο έδαφος στην περιοχή πρόσβασης του. Εκτείνεται σε μια επιφάνεια 700 μέτρων περίπου. Η έλλειψη χώρων φρουράς και διοίκησης και καταλοίπων κατοικιών μαρτυρά πως δεν είχε χρησιμεύσει ως μονιμότερη εγκατάσταση. Το πιο πιθανό χρησίμευε ως καταφύγιο των περιοίκων προς αντιμετώπιση βραχυχρόνιων πειρατικών επιδρομών ή κινδύνων και ως φυλάκιο ελέγχου των προσεγγιζόντων πλοίων, χωρίς να αποκλείεται και ως τόπος διαμονής τοπάρχη.
Βορειοανατολικά στο ομαλό έδαφος κτίστηκε στην στενή πλευρά το κυρίως αμυντικό τείχος και η πύλη εισόδου Το μετωπικό αυτό τείχος κατασκευάστηκε με κοινή λιθοδομή ενδιάμεσα τούβλα και ισχυρό κονίαμα και έχει ύψος περίπου 71/2-8 μ. Η εξωτερική παρειά του τοίχους δεν είναι επίπεδη καθώς διαρθρώνεται οριζοντίως σε βάση ύψους 2 1/2-3 μ.,κυρίως τοίχο και επάλξεις. Τέσσερις κατακόρυφες πλατιές ισοπλατείς παραστάδες ενισχύουν τον τοίχο. Αυτές κατανέμουν άνισα τον τοίχο: οι τρεις ανατολικότερες είναι σε ίσες αποστάσεις με την ανατολικότερη να είναι στη γωνία.

## Ιστορία
Το Καστράκι ήταν αμυντική εγκατάσταση της βυζαντινής περιόδου. Επρόκειτο για  καταφύγιο των κατοίκων του ατοίχιστου οικισμού στο Ποτάμι. Χρονικά η δημιουργία του πρέπει να τοποθετηθεί στα χρόνια των Λασκαρίδων αυτοκρατόρων της Νικαίας στα μέσα ή στο β μισό του 13ου αι. ή λιγότερο πιθανό στο α μισό του 14ου αι. Στη χρονολόγηση αυτή βοηθάνε οι γειτονικοί ναοί Αγίου Νικολάου και Παναγίας στο Ποτάμι.

## Παραπομπές

## Πηγές

* 

Καστράκι
Κατηγορία:Καρλόβασι
Έρικ Μπλουμ

Ο **Έρικ Μπλουμ**, (Eric Bloom, 1 Δεκεμβρίου 1944, Νέα Υόρκη) είναι Αμερικανός κιθαρίστας και τραγουδιστής της ροκ μουσικής, γνωστός ως μέλος του συγκροτήματος Blue Öyster Cult.

## Βιογραφία
Ο Μπλουμ γεννήθηκε στο Μπρούκλιν και μεγάλωσε στην περιοχή του Κουίνς. Κατά την περίοδο που φοιτούσε στο λύκειο αγόρασε την πρώτη του κιθάρα και αφού αποφοίτησε από την ακαδημία του Τσέσαϊρ πήγε στην Ισπανία για το καλοκαίρι του 1962 και στο πανεπιστήμιο Μενέντεζ Πελάγιο του Σανταντέρ, πριν επιστρέψει στις Ηνωμένες Πολιτείες το επόμενο φθινόπωρο.

Σπούδασε στο κολέγιο Χόμπαρτ, αλλά το 1964 άφησε τις σπουδές του για να εργαστεί στην οικογενειακή επιχείρηση εισαγωγής αυτοκινήτων, πριν επιστρέψει στο κολέγιο το 1965. Εκεί σχημάτισε το συγκρότημα Rick and the Ravons και οργάνωσε διάφορα πάρτι για τις φοιτητικές αδελφότητες και σε ένα από αυτά του ζητήθηκε να γίνει μέλος ενός άλλου συγκροτήματος, το οποίο σύντομα μετονομάστηκε σε Lost and Found.

left|thumb|180px|''Οι Lost and Found το 1966''
Μετά το κολέγιο, το συγκρότημα άλλαξε και πάλι το όνομα του σε Rock Garden, αλλά δεν κατάφεραν να υπογράψουν κάποιο συμβόλαιο σε δισκογραφική εταιρεία με αποτέλεσμα να διαλυθούν τον Ιούλιο του 1967.

Το 1968, ο Μπλουμ μετακόμισε στο Πλέινβιου του Λονγκ Άιλαντ και έπιασε δουλειά σε ένα κατάστημα μουσικών οργάνων, όπου γνώρισε τους Ντόναλντ Ρέζερ, Άλεν Λάνιερ και Άντριου Γουίντερς των Soft White Underbelly, για τους οποίους έγινε μηχανικός ήχου σε κάποιες από τις συναυλίες τους. Το Νοέμβριο του 1968, ο μάνατζερ τους, Σάντι Πέρλμαν, πρότεινε στον Μπλουμ να γίνει μάνατζερ περιοδειών τους κάτι που δέχτηκε.

Τον Απρίλιο του επόμενου έτους, ο τραγουδιστής Λες Μπράουνσταϊν αποχώρησε από το συγκρότημα και ο Μπλουμ πήρε την θέση του. Το 1971, το συγκρότημα μετονομάστηκε σε Blue Öyster Cult, κυκλοφορώντας το ομώνυμο άλμπουμ του στις αρχές του 1972 μέσω της Columbia Records.

Η μεγαλύτερη τους επιτυχία ήλθε το 1976, όταν το σινγκλ "*[[(Don't Fear) The Reaper]]*" από το άλμπουμ "*[[Agents of Fortune]]*" σκαρφάλωσε στο Top-20 του Billboard, με τα περιοδικά Creem και Rolling Stone να το ανακηρύσσουν σινγκλ της χρονιάς. Πέραν του "*Burnin' for You*" από το 1981, το συγκρότημα δεν είχε μεγάλες σινγκλ επιτυχίες, αλλά παρουσίασε μία επιτυχημένη δισκογραφία με δύο πλατινένιους και τέσσερις χρυσούς δίσκους, ενώ συνεχίζει να περιοδεύει μέχρι σήμερα.

Ο Μπλουμ είναι φανατικός υποστηρικτής της φανταστικής λογοτεχνίας, έχοντας συνεργαστεί με τον Μάικλ Μούρκοκ, με τον οποίο συνέγραψαν τα κομμάτια "*Black Blade*", "*The Great Sun Jester*" και "*Veteran of the Psychic Wars*". Επίσης, συνεργάστηκε με τον Έρικ Βαν Λάστμπεϊντερ στο τραγούδι "*Shadow Warrior*".

## Δισκογραφία

## Παραπομπές


## Πηγές
* Eric Bloom | Biography & History | AllMusic
* Eric Bloom - The Blue Oyster Cult
* Dean Artist - Eric Bloom of Blue Oyster Cult - Dean Guitars

## Εξωτερικοί σύνδεσμοι
* EricBloom.net
* Welcome to The Blue Oyster Cult
* Eric Bloom | Facebook

Κατηγορία:Αμερικανοί μουσικοί
Κατηγορία:Αμερικανοί κιθαρίστες
Κατηγορία:Αμερικανοί τραγουδιστές
Ενκάμ

Το **Ενκάμ** (καταλανικά: *Encamp*) είναι πόλη της Ανδόρρας, καθώς και μία από τις ενορίες της χώρας, που τοποθετείται στις όχθες του ποταμού Βαλίρα ντ΄ Οριέν. Άλλοι οικισμοί της ενορίας περιλαμβάνουν τη Βίλα, το Ελ Πας ντε λα Κάζα, το Γκράου Ροτς, το Ελ Τρεμάτ, τη Λα Μοσκέρα και τη Λες Μπονς. Το 2004 είχε πληθυσμό περίπου 11.800 κατοίκων. Η πόλη βρίσκεται γύρω στα 1.238 μέτρα πάνω από την επιφάνεια της θάλασσας, ενώ το ψηλότερο βουνό της ενορίας είναι το Πικ ντελς Πεσόνς (2.865 μέτρα).

## Ραδιοπομπός
Το Ράδιο Ανδόρρα είχε βάση στη Λίμνη Ενγκολαστέρς, κοντά στο Ενκάμ, από τις 7 Αυγούστου 1939 μέχρι τις 9 Απριλίου 1981. Η κεραία του πομπού υπάρχει και σήμερα σε υψόμετρο 1.600 μέτρων (συντεταγμένες: ).

## Οικονομία
Η οικονομία της ενορίας βασίζεται κυρίως στον τουριστικό τομέα, ιδιαίτερα στους τομείς του σκι και της πεζοπορίας. Υπάρχει, επίσης, άνθηση στον κλάδο του λιανικού εμπορίου. Στο χωριό Ενγκολαστέρς, που βρίσκεται εντός της ενορίας, υπάρχει ένας υδροηλεκτρικός σταθμός, ο οποίος λειτουργεί από το 1930.

## Μεταφορές
H οδική σήραγγα Ντος Βαλίρες, που δόθηκε στην κυκλοφορία το 2012, μεταξύ του Ενκάμ και του Ανιός, της γειτονικής ενορίας Λα Μασάνα, μείωσε τους χρόνους ταξιδιού από τα 30-45 λεπτά στα 5 λεπτά.

Ένα τελεφερίκ, που χρησιμοποιούνταν για την σύνδεση της πόλης με την Λίμνη Ενγκολαστέρς, έχει τεθεί εκτός λειτουργίας. Ωστόσο, ένα άλλο, κατασκευασμένο το 1998, συνδέει το Ενκάμ με το Ελ Πας ντε Λα Κάζα.

## Εκπαίδευση
Το διεθνές ισπανικό δημοτικό σχολείο Escuela Española de la Vall d'Orient βρίσκεται στο Ενκάμ.

## Παραπομπές

Κατηγορία:Πόλεις της Ανδόρρας
Πύργος Σαρακίνη

Ο **Πύργος Σαρακίνη** είναι οχυρωμένη κατοικία στους Μύλους της Σάμου.
## Τοποθεσία
Ο Πύργος Σαρακίνη βρισκεται στην κοινότητα των Μύλων ένα χιλιόμετρο από την ακτή στα δυτικά όρια της πεδιάδας της Χώρας στη Σάμο.

## Ιστορία
Ο Πύργος Σαρακίνη είναι οχυρωμένη κατοικία που κτίστηκε από κρητικό στην καταγωγή Νικόλαο Σαρακίνη. Ο Σαρακίνης ήταν πηδαλιούχος του Κιλίτζ Αλί, ναύαρχος του Σουλτάνου, ο οποίος περί τα 1562 αγκυροβόλησε στη Σάμο για να προστατευθεί από κακοκαιρία. Εκεί γοητευμένος από την ομορφιά του νησιού παρότρυνε την εγκατάσταση νέων κατοίκων και την ενθάρρυνε με την παροχή σειράς προνομίων όπως την εκχώρηση γης. Στον Σαρακίνη έδωσε περιοχή γύρω από το Ηραίο. Αργότερα ο γιος του Σαρακίνη επειδή δεν είχε άρρενες κληρονόμους έδωσε τον πύργο στη Μονή Ιωάννου Θεολόγου στην Πάτμο. με διαθήκη του το 1581.
## Περιγραφή
Το συγκρότημα στο σύνολό του έχει έκταση 30μ.Χ 50 μ.και αποτελείται από τον Πύργο με ένα κτίριο με τέσσερα διαμερίσματα, μικρή κατοικία, διπλή εκκλησία και σταύλους. Είναι άγνωστη η χρονολογική σειρά με την οποία κτίσθηκαν. Κατά την παράδοση κτίστηκε το 1577 ενώ η εκκλησία του Αγίου Ιωάννη το 1602
## Παραπομπές

## Πηγές
* Hermann Kienast,«O Πύργος του Σαρκίνη στη Σάμο», στο:Η Σάμος από τα Βυζαντινά χρόνια μέχρι σήμερα, Πρακτικά Συνεδρίου, τομ.Α, εκδ.Πνευματικό Ίδρυμα Σάμου Νικόλαος Δημητρίου, Αθήνα, 1998, σελ.143-150

Σαρακινη
Σαρακινη
Ουλιότι

Το **Ουλιότι **(ρωσικά: Улёты) είναι χωριό, και διοικητικό κέντρο της επαρχίας Ουλιότι στο κράι Υπερβαϊκάλης της Ρωσίας. Ο πληθυσμός το 2010 ήταν 6.061 κάτοικοι, μειωμένος σε σχέση με το 2002 που ήταν 6.350 κάτοικοι και το 1989 που ήταν 6.693 κάτοικοι. 

## Γεωγραφία
Το χωριό βρίσκεται 120 χιλιόμετρα νοτιοδυτικά από το Τσιτά. 

## Ιστορία
Αναφέρεται για πρώτη φορά το 1788, μετά την ρωσική κατάληψη της περιοχής. 

## Διάφορα
Περιλαμβάνεται στον κατάλογο των οικισμών του κράι Υπερβαϊκάλης, που εκτίθονται σε απειλή πυρκαγιάς.

## Παραπομπές
* Постановление Правительства Забайкальского края от 08.09.2015 № 456 «Κατάλογος των οικισμών του κράι Υπερβαϊκάλης που εκτίθονται σε απειλή πυρκαγιάς»

## Πηγές
* Εγκυκλοπαίδεια Υπερβαϊκάλης

Κατηγορία:Κράι Υπερβαϊκάλης
Γουαϊόμια Τάις

Η **Γουαϊόμια Τάις** (*Wyomia Tyus*, γεννήθηκε 29 Αυγούστου 1945) είναι Αμερικανίδα πρώην δρομέας και το πρώτο άτομο που διατήρησε τον ολυμπιακό τίτλο του στα 100 μ. (ένα κατόρθωμα που επανέλαβαν οι Καρλ Λιούις, Γκέιλ Ντίβερς, Σέλι-Αν Φρέιζερ-Πράις, Γιουσέιν Μπολτ και Ελέιν Τόμσον).
 
Στις 15 Αυγούστου του 1968, στην Πόλη του Μεξικού, έκανε παγκόσμιο ρεκόρ στα 100 μ. με χρόνο 11,08 δευτερόλεπτα και έγινε η πρώτη αθλήτρια στην ιστορία που διατήρησε τον τίτλο της στο αγώνισμα αυτό. Στις 20 Οκτωβρίου, και πάλι στην Πόλη του Μεξικού, αποτέλεσε μέλος της ομάδας των Η.Π.Α., μαζί με τις Μπάρμπαρα Φαρέλ, Μάργκαρετ Μπέιλς και Μίλντρετ Νέτερ, που κατέρριψε το παγκόσμιο ρεκόρ στα 4x100 μ. με χρόνο 42.88.

## Παραπομπές


Κατηγορία:Αμερικανοί Ολυμπιονίκες
Κατηγορία:Αμερικανίδες αθλήτριες δρόμων ταχύτητας
Κατηγορία:Χρυσοί Ολυμπιονίκες του στίβου
Κατηγορία:Αργυροί Ολυμπιονίκες του στίβου 
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Σεισμός στη Σάμο (1904)

Ο σεισμός στη Σάμο το 1904 χτύπησε την Ελλάδα στις 11 Αυγούστου με μέγεθος 6,8 της κλίμακας Ρίχτερ και μέγιστη ένταση στην κλίμακα Μερκάλι X (10 με μέγιστο το 12), δηλαδή «εξαιρετικά καταστροφικός». Τέσσερις άνθρωποι σκοτώθηκαν.

## Ζημιές και θύματα
Ο σεισμός είχε ένταση 6,8 Ρίχτερ. Μεταξύ του κύριου σεισμού και ενός μετασεισμού που έγινε τρεις ημέρες αργότερα, 540 σπίτια καταστράφηκαν στη Σάμο, τότε αυτόνομο τμήμα της Οθωμανικής Αυτοκρατορίας. Τέσσερις άνθρωποι σκοτώθηκαν. Η βλάβη επεκτάθηκε στην Πάτμο και την Ανατολία, ενώ το έδαφος έτρεμε μέχρι τη Χίο και τη Σαντορίνη, όπως και το Αϊδίνιο και το Οδεμήσιο στην Τουρκία.

## Σεισμική ιστορία
Μέσα στους τελευταίους δύο αιώνες, η Σάμος έχει βιώσει πολλαπλούς σεισμούς με μέγεθος άνω του 6.0. Έξι σεισμοί καταγράφηκαν κατά τον 19ο αιώνα και δύο περισσότεροι τον 20ο αιώνα. Μια ανάλυση δείχνει ότι τρεις σεισμοί έχουν συμβεί πριν τον 19ο αιώνα, γύρω στο 200 π.Χ., το 47 και το 1761. Ένας σεισμός το 1476 που ίσως κατέστρεψε το νησί, είχε ως αποτέλεσμα την εκκένωση του νησιού από τους Γενουάτες. Επίσης, τον 6ο αιώνα έγινε άλλος σεισμός γύρω στο 500 μ.Χ.

## Δείτε επίσης
* Κατάλογος των σεισμών του 1904
* Κατάλογος των σεισμών στην Ελλάδα

## Παραπομπές


Σαμος 1904
Κατηγορία:Ιστορία της Σάμου
Η Τέχνη του Προγραμματισμού Υπολογιστών

Το βιβλίο ***Η Τέχνη του Προγραμματισμού Υπολογιστών*** (γνωστό απο τα αρχικά του  ***TAOCP***) είναι μια ολοκληρωμένη μονογραφία που γράφτηκε από τον Ντόναλντ Κνουθ που καλύπτει πολλά είδη αλγόριθμων και την ανάλυση τους.

Κατηγορία:Βιβλία για προγραμματισμό υπολογιστών
Γκλόρια Σουάνσον

Η **Γκλόρια Μέι Τζόζεφιν Σουάνσον** (αγγλικά: *Gloria May Josephine Swanson*, αγγλική προφορά:  *[[ΔΦΑ|/ˈswɑːnsən/]]*, 27 Μαρτίου 1899 - 4 Απριλίου 1983) ήταν Αμερικανίδα ηθοποιός του κινηματογράφου, της τηλεόρασης και του θεάτρου και παραγωγός. Περισσότερο γνωστή, όμως, είναι για τον ρόλο της στην περίφημη ταινία του Χόλιγουντ: *[[Η Λεωφόρος της Δύσης]]*, ως *Νόρμα Ντέσμοντ*. Κατά τη δεκαετία του 1930, έχασε τη δημοτικότητα που είχε, κι έτσι ασχολήθηκε με το θέατρο και αργότερα με την τηλεόραση.

Η Σουάνσον ξεκίνησε την καριέρα της στον βωβό κινηματογράφο, ενώ συμμετείχε και στον ομιλούντα. Κυρίως, υπό τη σκηνοθεσία του Αμερικανού πρωτοπόρου σκηνοθέτη Σέσιλ Ντε Μιλ. Το 1929, στην πρώτη Τελετή Όσκαρ, υπήρξε υποψήφια για Όσκαρ Α' Γυναικείου Ρόλου, βραβείο που δεν πήρε ποτέ και που υπήρξε άλλες δύο φορές υποψηφία. Ωστόσο, το 1950, έλαβε Χρυσή Σφαίρα, στην ιδία κατηγορία, για την *Λεωφόρο της Δύσης*.

## Παραπομπές


## Εξωτερικοί σύνδεσμοι

*
*
*Gloria Swanson  at the Women Film Pioneers Project
*Glorious Gloria Swanson – Tribute site
*Gloria Swanson's papers  at the Harry Ransom Center at the University of Texas at Austin
*Gloria Swanson photographs and bibliography

Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανοί παραγωγοί ταινιών
Κατηγορία:Αμερικανίδες ηθοποιοί ραδιοφώνου
Κατηγορία:Αμερικανοί απομνημονευματογράφοι
Κατηγορία:Αμερικανοί ακτιβιστές
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Ζήτω η Λευκορωσία!

Το **Ζήτω η Λευκορωσία!** ή **η Λευκορωσία Ζωντανή!** ή **Βίβα Λευκορωσία!** (λευκορωσικά: *Жыве Беларусь!*, λευκορωσικά με λατινική γραφή: *Žyvie Biełaruś!*) είναι το λευκορωσικό πατριωτικό κάλεσμα-σύνθημα που στοχεύει στην αφύπνιση της έννοιας της αίσθησης της εθνικής πολιτικής, την εξυγίανση του λευκορωσικού λαού για την ελευθερία και την ανεξαρτησία της χώρας τους, την γλώσσα και τον εθνικό πολιτισμό τους. Οι καταβολές του συνθήματος ανάγονται στο επαναστατικό κίνημα του 1863-64. Το σύνθημα ήταν δημοφιλέστατο κατά τη διάρκεια της ύπαρξης της λαϊκής Δημοκρατίας της Λευκορωσίας. 

## Δείτε επίσης
* Βίβα Λευκορωσία! (ταινία)
* Δόξα στην Ουκρανία

## Παραπομπές


Κατηγορία:Λευκορωσία-επέκταση
Κατηγορία:Εθνικά συνθήματα
Κατηγορία:Εθνικά σύμβολα της Λευκορωσίας
Ασπρογέρακας

Το όνομα **Ασπρογέρακας**, απαντάται ως κοινή ονομασία για τα αρπακτικά πουλιά της οικογένειας των Ιερακιδών (επιστημονικό όνομα: Falco rusticolus), ενώ τοπικά, όπως στη Νάξο, συχνά ταυτίζεται με τον Σπιζαετό της οικογένειας των Αετίδων (Aquila fasciata). 

Υπάρχουν επίσης και οι παρακάτω αναφορές που συνδέονται με αυτό το όνομα:

## Ως επώνυμο
* Ιωάννης Ασπρογέρακας, αγωνιστής της Ελληνικής Επανάστασης του 1821
* Κωνσταντίνος Ασπρογέρακας, αγωνιστής του 1821, γιος του Ιωάννη Ασπρογέρακα
* Νικόλαος Ασπρογέρακας (1879-1939), ζωγράφος και καθηγητής στο ΕΜΠ
* Νικόλαος Γ. Ασπρογέρακας Γρίβας, Έλληνας πολιτικός, που διατέλεσε Νομάρχης Πρεβέζης

## Ως τοπωνύμιο
* Ασπρογέρακας Κεφαλονιάς, μικρό χωριό της Κεφαλονιάς
Παπασπύρου

Το ελληνικό επώνυμο **Παπασπύρου** μπορεί να αναφέρεται σε κάποιο από τα παρακάτω πρόσωπα:

* Γιάννης Παπασπύρου (1922-2010), οικονομολόγος και πολιτικός, δήμαρχος Πειραιώς
* Δημήτριος Παπασπύρου (1902-1987), υπουργός και πρόεδρος της Βουλής των Ελλήνων
* Κωνσταντίνος Παπασπύρου (1913-1982), βουλευτής
Επαρχία Μπαγκρατιονόβσκι

Η **επαρχία Μπαγκρατιονόβσκι** () είναι διοικητική επαρχία (ραγιόν), μια από τις δεκαπέντε επαρχίες της περιφέρειας Καλίνινγκραντ στη Ρωσία. Ως δημοτική διαίρεση, ενσωματώνεται ως **Δημοτικό Διαμέρισμα Μπαγκρατιονόβσκι**. Η επαρχία βρίσκεται στα νοτιοδυτικά της περιφέρειας. Η έκταση της επαρχίας είναι 1.146 τετραγωνικά χιλιόμετρα. Το διοικητικό κέντρο είναι το Μπαγκρατιονόβσκ. Πληθυσμός: 32,352 (απογραφή 2010). Ο πληθυσμός του Μπαγκρατιονόβσκ αντιστοιχεί στο 19.8% του πληθυσμού της επαρχίας.

## Γεωγραφία
Η επαρχία είναι μια από τις δυτικότερες στην Περιφέρεια Καλίνινγκραντ. Η επαρχία βρίσκεται νότια του Καλίνινγκραντ, στα σύνορα με τη Πολωνία και είναι αραιοκατοικημένη. 

Ο πρώην σιδηρόδρομος της ανατολικής Πρωσίας διασχίζει την επαρχία γύρω από τη βαλτική ακτή, συνδέοντας την πόλη του Καλίνινγκραντ με το Γκντανσκ της Πολωνίας. Μια άλλη γραμμή, ο πρώην νότιος Σιδηρόδρομος της Ανατολικής Πρωσίας συνδέει το Καλίνινγκραντ με το πολωνικό Μπαρτόσζιτσε μέσω του Μπαγκρατιονόβσκ, ωστόσο η σύνδεση διακόπηκε το 2011. Δύο μεγάλες οδικές αρτηρίες, η R516 (μέρος του πρώην αυτοκινητόδρομου Μπερλίνκα) και ο A195, επίσης, οδηγούν μέσω της επαρχίας στα πολωνικά σύνορα. 

Ο πιο σημαντικός ποταμός της επαρχίας είναι ο Προχλάντναγια, που εκβάλλει στη λιμνοθάλασσα του Βιστούλα. 

## Συνεργασίες
Η επαρχία είναι σε συνεργασία με την επαρχία Βερντέν στην κάτω Σαξονία, στη Γερμανία.

## Παραπομπές


## Πηγές
* 
* 

Κατηγορία:Όμπλαστ του Καλίνινγκραντ
Χρήστος Παπούλιας

Ο **Χρήστος Παπούλιας** είναι Έλληνας αθλητής στίβου μεσαίων και μεγάλων αποστάσεων. Γεννήθηκε στην Αθήνα στις 17 Ιουνίου 1998. Αγωνιζόταν στον Πανιώνιο μέχρι το Δεκέμβρη του 2016 όταν και πήρε μεταγραφή για τον Παναθηναϊκό.

Είναι γιος του παλαίμαχου δρομέα και νυν συντονιστή ακαδημιών και υπεύθυνου ανάπτυξης υποδομών του Παναθηναϊκού, Νότη Παπούλια και αδερφός του Ανέστη Παπούλια, επίσης δρομέα του Παναθηναϊκού.

## Παραπομπές


Κατηγορία:Έλληνες αθλητές δρόμων μεγάλων αποστάσεων
Κατηγορία:Αθλητές στίβου ΠΑΟ
Αλμάλι (Χοτζαλί)

Το **Αλμάλι** (αζερικά: Almalı) ή **Χντζριστάν** (  είναι ένα χωριό που βρισκόταν, ντε φάκτο, στην Περιφέρεια Ασκεράν της αποσχισθείσας Δημοκρατίας του Αρτσάχ. Από το 2023 το χωριό είναι de facto και de jure στην επαρχία Χοτζαλί του Αζερμπαϊτζάν, στην διαφιλονικούμενη περιοχή του Ναγκόρνο-Καραμπάχ. Το χωριό έχει πληθυσμό Αρμενικής πλειοψηφίας και είχε επίσης Αρμενική πλειοψηφία το 1989. 

Το καλοκαίρι του 2014, το χωριό βρέθηκε στο επίκεντρο μιας πρωτοβουλίας που οργανώθηκε από ορισμένες μη κυβερνητικές ενώσεις για τη δημιουργία ενός πρότυπου οικολογικού χωριού στην Αρτσάχ.

## Τοποθεσίες ιστορικής κληρονομιάς
Μέσα και γύρω από το χωριό υπάρχουν διάφορες τοποθεσίες ιστορικής κληρονομιάς με κυριότερες: ένα χατσκάρ του 11ου/12ου αιώνα, την εκκλησία του Χανγκάτς Γιεγτσί (), του 12ου/13ου αιώνα,  ένα νεκροταφείο του 12ου/13ου αιώνα καθώς και την εκκλησία *Σουρπ Αστβατσατσίν* (, (σ.σ.: Αγίας Θεομήτωρος) που χτίστηκε το 1754.

Το χωριό είχε 814 κατοίκους το 2005  και 738 κατοίκους το 2015.

## Παραπομπές

* 
* 
* 

Κατηγορία:Κατοικημένες περιοχές στο Ναγκόρνο-Καραμπάχ
Κατηγορία:Κατοικημένες περιοχές στην Επαρχία Χοτζαλί
Κατηγορία:Χωριά του Αζερμπαϊτζάν
Μαντατασέν

Το **Μαντατασέν** () ή **Μεντεντκέντ** () είναι μια μικρή αγροτική κοινότητα στην περιοχή Ασκεράν της Δημοκρατίας του Αρτσάχ. Βρίσκεται στο νότιο τμήμα της δημοκρατίας και απέχει χιλιόμετρα από την πόλη του Ασκεράν και 24 χιλιόμετρα από το Στεπανακέρτ. Η κοινότητα είναι ορεινή, με συνολκή έκταση 506,4 εκτάρια, εκ των οποίων 225,06 εκτάρια είναι γεωργικής εκμετάλλευσης και  262,85 εκτάρια είναι δασικές εκτάσεις. Το χωριό είχε 104 κατοίκους σύμφωνα με την απογραφή του 2015.

Σημαντικότερο ιστορικό και πολιτιστικό μνημείο του χωριού αποτελεί η Εκκλησία της Θεοτόκου του 19ου αιώνα

σύγκρουση του Ναγκόρνο-Καραμπάχ, το χωριό διοικείται από την ντε φάκτο δημοκρατία του Ναγκόρνο-Καραμπάχ ως μέρος της Περιφέρεια Ασκεράν.

## Παραπομπές

* 

Κατηγορία:Κατοικημένες περιοχές στην Επαρχία Χοτζαλί
Κατηγορία:Κατοικημένες περιοχές στο Ναγκόρνο-Καραμπάχ
Κατηγορία:Χωριά του Αζερμπαϊτζάν
Πανεπιστήμιο της Βόννης

Το **Πανεπιστήμιο της Βόννης**, επίσημα: «Ρηνανικό-Φρειδερίκειο-Γουλιελμικό-Πανεπιστήμιο της Βόννης» (γερμανικά: *Rheinische Friedrich-Wilhelms-Universität Bonn*) είναι ανώτατο εκπαιδευτικό ίδρυμα της Γερμανίας. Βρίσκεται στην πόλη της Βόννης στο κρατίδιο της Βόρειας- Ρηνανίας-Βεστφαλίας . Απόφοιτοι του Πανεπιστημίου της Βόννης περιλαμβάνουν γνωστές προσωπικότητες όπως οι Κάρλ Μάρξ, Φρίντριχ Νίτσε, Κόνραντ Αντενάουερ ενώ διαδάξαντες έχουν διατελέσει μεταξύ πολλών άλλων οι Friedrich August Kekule, Felix Hausdorff, Βόλφγκανγκ Πάουλ (Νόμπελ Φυσικής 1989), Ράινχαρντ Ζέλτεν (Νομπέλ Οικονομικών 1994).

## Ιστορία
Ιδρύθηκε στις 18 Οκτωβρίου 1818 από τον βασιλιά Φρειδερίκο Γουλιέλμο Γ΄ της Πρωσίας. Υπήρξε απο τα κορυφαία εκπαιδευτικά ιδρύματα της Γερμανίας με μεγάλο αριθμό διαπρέποντων επιστημόνων. Την εποχή της εξουσίας του ναζισμού (1933-1945) υπήρξε μαζική εκκαθάριση στο ακαδημα**ϊ**κό προσωπικό όσων πολιτικά και ιδεολογικά αντιτάσσονταν στο ναζιστικό κίνημα ή είχαν εβραϊκές ρίζες. Στις 18 Οκτωβρίου 1944 τα περισσότερα κτίρια του Πανεπιστημίου Βόννης καταστράφηκαν μερικώς ή ολοσχερώς κατά τον βομβαρδισμό της Βόννης.

## Ακαδημαικά στοιχεία
Το Πανεπιστήμιο της Βόννης έχει 35.600 φοιτητές εκ των οποίων 4.000 διεθνούς υπηκοότητας. Απονέμονται ετησίως περί των 3.000 πτυχιακών τίτλων και 702 διδακτορικά (διδακτικό έτος 2015/2016). Στο Πανεπιστήμιο της Βόννης απασχολούνται 555 καθηγητές, 3900 άτομα επιστημονικό προσωπικό και 4800 άτομα βοηθητικό προσωπικό. Ο ετήσιος προυπολογισμός του έτους 2015 ήταν 525 εκατ. ευρώ εκ των οποίων 107 εκατ. ευρώ διατέθηκαν σε ερευνητικά προγράμματα.

### Τμήματα
Παρακάτω φαίνονται τα τμήματα του Πανεπιστημίου της Βόννης:
* Σχολή Μαθηματικών και Φυσικών Επιστημών
* Ιατρική Σχολή
* Φιλοσοφική Σχολή
* Γεωπονική Σχολή
* Νομική Σχολή
* Ευαγγελική-Θεολογική Σχολή
* Καθολική-Θεολογική Σχολή

## Υποδομές
μικρογραφία|Το κεντρικό κτίριο ''(Hauptgebaude)'' του Πανεπιστημίου Βόννης
μικρογραφία|Η βιβλιοθήκη του Πανεπιστημίου Βόννης (και βιβλιοθήκη του κρατιδίου NRW)
Το Πανεπιστήμιο της Βόννης συμπεριλαμβάνει πλήθος κτιριακών υποδομών όπως είναι άνω των 100 βιβλιοθηκών σημαντικότερη εκ των οποίων η *Universitäts- und Landesbibliothek Bonn* με περισσότερους απο 2 εκατ. τίτλους όπως και των νοσοκομειακών εγκαταστάσεων *Universitätsklinikum Bonn* στην περιοχή Venusberg.

### Φοιτητικές εστίες
Το Πανεπιστήμιο προσφέρει στέγη σε μεγάλο αριθμό γερμανών και αλλοδαπών φοιτητών μέσω ενός δικτύου 35 φοιτητικών εστιών διάσπαρτες σε όλη την πόλη της Βόννης. Σε αυτές στεγάζονται 3700 φοιτητές σε ανεξάρτητα διαμερίσματα ή μεμονωμένα δωμάτια με χώρους κοινής χρήσης.

## Δείτε επίσης
* Γερμανικά πανεπιστήμια ελίτ

## Παραπομπές


## Εξωτερικοί σύνδεσμοι

* 

Βοννης